《梦寒斋》
宋代·林希逸

故人千载隔幽明，昨夜踌躇过数更。握手不知为已死，掀髯犹更话无生。

海山兜率归何乡，漳浦咸阳寤自惊。拥被长吟天未晓，满檐落月泪如倾。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。